पनामा लीक मामले में सुप्रीम कोर्ट ने याचिकाकर्ता को लगाई कड़ी फटकार
पनामापेपर लीक मामले में याचिकाकर्ता वकील एमएल शर्मा की दलीलों से मंगलवार को सुप्रीम कोर्ट ने कड़ी नाराजगी जताई। जस्टिस दीपक मिश्रा को कोर्ट कक्ष में याचिकाकर्ता को कड़े शब्दों में कहना पड़ा कि “मिस्टर शर्मा, आप अपनी बाउंड्री क्रास करें और संसदीय भाषा का प्रयोग करें’।
सुनवाई के दौरान जस्टिस दीपक मिश्रा की अध्यक्षता वाली पीठ ने केंद्र सरकार को निर्देश जारी किया कि वह पनामा पेपर लीक मामले में 425 भारतीयों के नाम पर हुई संयुक्त जांच की छह रिपोर्ट्स को सीलबंद लिफाफे में चार सप्ताह के भीतर कोर्ट के समक्ष दायर करे। कोर्ट उन रिपोर्ट को देखने के बाद विचार करेगा कि इस मामले में एसआईटी गठित कर जांच के आदेश दिए जा सकते हैं या नहीं। अगली सुनवाई 18 अप्रैल को होगी। जनहित याचिका दायर करने वाले अधिवक्ता एमएल शर्मा ने मंगलवार की सुनवाई के दौरान कहा कि इस मामले में जांच एजेंसियां और आरोपियों ने मिलीभगत कर ली है और इसीलिए अब सरकार एसआईटी जांच नहीं चाहती है। मुझे मेरा केस बनाने का मौका दिया जाए। यह बात उन्होंने कई बार कोर्ट के समक्ष कही। इसपर नाराज जस्टिस मिश्रा ने कहा कि “मिस्टर शर्मा आप बाउंड्री क्रास करें’। उन्होंने कहा कि आप एक जनहित याचिकाकर्ता हो। आपका काम है याचिका के माध्यम से किसी मामले या मुद्दे को कोर्ट के समक्ष रखना और उक्त मामले में सुनवाई के लिए कोर्ट को सहयोग करना। आपका काम मुद्दा या केस बनाना नहीं है। यह बात आपको ध्यान रखनी चाहिए।
hin_Deva hin_Deva hin_Deva